Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 35/15/8803	Košice II, 14.5.2015
EEČ : 2-64-143-2015

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX

	V trestnej veci vedenej proti obv. XXXXX pre prečin nezaplatenia dane a poistného podľa § 278 ods.  1 Trestného zákona ktorého sa mal dopustiť tak, že:

ako osoba oprávnená konať za daňový subjekt XXXXX, XXXXX, IČO: XXXXX

-	nezaplatil daň  z nehnuteľností za rok 2013 za nehnuteľnosti na ul. XXXXX a XXXXX v Košiciach, katastrálne územie XXXXX, zapísaných na liste vlastníctva LV XXXXX ktorých je vlastníkom, čím takto bola spôsobená škoda pre XXXXX vo výške 21.294,51 €,

-	nezaplatil daň  z nehnuteľností za rok 2014 za nehnuteľnosti na ul. XXXXX a XXXXX v Košiciach, katastrálne územie XXXXX, zapísaných na liste vlastníctva LV č. XXXXX ktorých je vlastníkom, čím takto bola spôsobená škoda pre XXXXX vo výške 21.294,51 €,

celkovo bola spôsobená škoda pre XXXXX vo výške 33.589,02 €,

lebo zanikla trestnosť činu

Odôvodnenie:
     Uznesením povereného príslušníka Okresného riaditeľstva PZ XXXXX, obvodného oddelenia PZ XXXXX sp. zn. XXXXX zo dňa 10.04.2015  bolo  podľa  §  206 ods. 1 Trestného  poriadku  vznesené  obvinenie  XXXXX pre prečin  nezaplatenia dane a poistného podľa § 278 ods.  1 Trestného zákona, ktorého sa mal dopustiť tak, ako je to uvedené vo výrokovej časti  tohto uznesenia.

	Dňa 28.04.2015 poverený príslušník Obvodného oddelenia PZ XXXXX predložil spisový materiál na Okresnú prokuratúru XXXXX s návrhom na zastavenie trestného stíhania podľa § 215 ods. 1 písm. h/ Trestného poriadku s poukazom na § 86 písm. e/ Trestného poriadku proti obv. XXXXX pre prečin nezaplatenia dane a poistného podľa § 278 ods.  1 Trestného zákona, pretože obvinený uhradil škodu v plnom rozsahu.

	Obvinený XXXXX vo svojej výpovedi uviedol, že je spolukonateľom spoločnosti XXXXX a je si vedomý, že ich spoločnosť mala nedoplatok na dani z nehnuteľnosti za objekty na ulici XXXXX v Košiciach za rok 2013 a 2014. Uvedenú daň nezaplatili preto v plnej výške, pretože sa výrazne zhoršila platobná schopnosť ich odberateľov, čo priamo ovplyvnilo ich finančnú situáciu a schopnosť plniť záväzky.  Preto uhrádzali daň z nehnuteľností za rok 2013  v čiastkach dňa 07.11.2013 sumou 1.000,-€, dňa 06.06.2014 sumou 2.000,-€, dňa 09.07.2014 sumou 1.000,-€, dňa 08.12.2014 sumou 5.000,-€, dňa 15.01.2015 sumou 5.000,-€, dňa 21.01.2015  sumou 2.000,-€.  V mesiaci február 2015 uhradili 4.000,-€, v mesiaci marec 2015 uhradili sumu 3.294,51 €  a 7.705,49 € a dňa 10.04.2015 spoločnosť XXXXX uhradila zvyšných 13.589,02 € a vyrovnala tak celý dlh voči mestu XXXXX na dani z nehnuteľnosti a zároveň aj sumu 530,30 € ako úroky z omeškania. Obvinený svoje konanie oľutoval a uviedol, že táto situácia vznikla nie ich zavinením. 

	Svedkyňa XXXXX, zástupca poškodenej strany Mesta XXXXX v prípravnom konaní uviedla, že daňový subjekt XXXXX XXXXX voči mestu XXXXX dňa 10.04.2015 vyrovnal svoje záväzky na dani z nehnuteľnosti za celé obdobie roku 2013 a roku 2014 a  v súčasnej dobe nemá dlh na dani z nehnuteľnosti voči mestu XXXXX. 

	 Podľa § 215 ods. 1 písm. h/ Trestného poriadku prokurátor zastaví trestné stíhanie, ak trestnosť  činu zanikla.

	Podľa § 86 písm. e/ Trestného poriadku trestnosť trestného činu nezaplatenia dane a poistného  podľa § 278 Trestného zákona zanikne, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. Predmetné ustanovenie Trestného poriadku nadobudlo účinnosť od 01.01.2013.

	Zo spisu ďalej vyplýva, že  obvinený nebol za obdobný čin v predchádzajúcich dvadsiatich štyroch mesiacoch postihnutý, ani voči nemu nebolo za obdobný čin v predchádzajúcich dvadsiatich štyroch mesiacoch zastavené trestné stíhanie  z dôvodu zániku trestnej činnosti podľa odseku 1.

Podľa § 2 ods. 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech a v oboch smeroch vykonávajú dôkazy tak, aby umožnili súdu spravodlivé rozhodnutie.

Podľa § 2 ods. 12 Trestného poriadku orgány činné v trestnom konaní  a súd hodnotia dôkazy zistené zákonným spôsobom podľa svojho vnútorného presvedčenia založeného na starostlivom uvážení  všetkých okolností prípadu jednotlivo a v ich súhrne nezávisle od toho, či ich obstaral súd, orgány činné v trestnom konaní alebo niektoré zo strán.

	Vzhľadom na uvedené  bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Igor Tokár
prokurátor